stanford-oval/wikipedia huggingface dataset:
ท็อปเชฟไทยแลนด์ 2023
ข้อมูลการออกอากาศ > ตอนที่ 13: การสร้างสรรค์วัตถุดิบพื้นฐานให้เป็นเมนูระดับท็อปเชฟ

Quickfire Challenge: ก่อนเริ่มการแข่งขัน เชฟวิลแมนได้ทำเครื่องดื่มนมปั่นให้เชฟผู้เข้าแข่งขันได้ดื่ม จากนั้นกรรมการได้ประกาศว่าในสัปดาห์นี้จะเป็นโจทย์การสร้างสรรค์วัตถุดิบพื้นฐานให้เป็นเมนูระดับท็อปเชฟ ซึ่งในรอบ Quickfire Challenge คือ ขนมหวานจากนมสดภายในเวลา 30 นาที โดยรอบนี้มีกรรมการคือเชฟแพมและเชฟวิลแมน หลังจากที่คณะกรรมการชิมเมนูของทุกคนแล้ว 2 จานที่แย่ที่สุดเป็นของ เชฟบิ๊กและเชฟเกด และผู้ชนะในรอบนี้ คือเชฟอิน็อค โดยได้รับสิทธิพิเศษซึ่งจะเปิดเผยในรอบ Elimination Challenge ต่อไป
ผู้ที่ตกเป็นอาหารสองจานที่แย่ที่สุด: เชฟบิ๊กและเชฟเกด
ผู้ชนะ: เชฟอิน็อค
Elimination Challenge: ในรอบนี้ทางรายการได้นำกล่องปริศนามาให้ผู้เข้าแข่งขันทุกคน ซึ่งภายในกล่องมีวัตถุดิบที่เป็นพื้นฐานของการทำอาหาร คือ ข้าวและไข่ไก่ โดยในรอบนี้ผู้เข้าแข่งขันจะต้องยกระดับอาหารที่รับประทานได้โดยทั่วไป คือ ข้าวผัดไข่ ให้มีความแตกต่างและกลายเป็นเมนูระดับท็อปเชฟ โดยเชฟอิน็อคซึ่งเป็นผู้ชนะจากรอบ Quickfire Challenge จะได้สิทธิ์ในการนำวัตถุดิบระดับพรีเมียมจากทะเล เช่น ล็อบสเตอร์ ขาปูทาราบะ อูนิ (ไข่เม่นทะเล) ทรัฟเฟิล หอยเป๋าฮื้อ ไข่ปลาแซลมอนและคาเวียร์ มาใช้เสริมให้สามารถยกระดับอาหารได้มากขึ้น โดยมีเวลาในการทำอาหาร 60 นาที หลังจากที่คณะกรรมการชิมอาหารของทุกคนแล้ว ผู้ที่ทำผลงานได้ดีที่สุด 2 คน คือ เชฟอิน็อคและเชฟบิ๊ก และผู้ชนะในรอบนี้คือ เชฟบิ๊ก ส่งผลให้เชฟจารึก เชฟพลอย และเชฟเกด เป็น 3 จานที่แย่ที่สุดไปโดยปริยาย โดยเชฟจารึก มีปัญหาที่การโฟกัสผิดจุดและไม่มีความคิดสร้างสรรค์ องค์ประกอบอื่นเด่นกว่าข้าวผัดไข่ ส่วนเชฟเกด ทำองค์ประกอบเสริมในจานฆ่ากันเองและทำอาหารแบบแยกส่วนซึ่งไม่เพียงพอต่อโจทย์ และเชฟพลอย ทำองค์ประกอบอื่นที่ทำให้รสชาติของข้าวผัดไข่เสียไป และผู้ที่ต้องออกจากการแข่งขันในสัปดาห์นี้ คือ เชฟจารึก
ผู้ชนะ: เชฟบิ๊ก
ผู้ที่ตกเป็นอาหารสามจานที่แย่ที่สุด: เชฟจารึก เชฟพลอย และเชฟเกด
ผู้ที่ถูกคัดออก: เชฟจารึก
ข้อมูลการออกอากาศ > ตอนที่ 14: รอบรองชนะเลิศ (Semi-Final)

รอบรองชนะเลิศ: ผู้เข้าแข่งขันจะได้รับผู้ช่วยคนละ 2 คน จากผู้เข้าแข่งขันที่ตกรอบไปแล้วทั้ง 12 คน โดยการโทรศัพท์ มีเวลา 10 นาทีในการดีล
| ผู้เข้าแข่งขัน | ผู้ช่วย |
| --- | --- |
เชฟอิน็อค: เชฟณัฐและเชฟแม็กซ์กี้
เชฟพลอย: เชฟโน้ตและเชฟกอล์ฟ
เชฟบิ๊ก: เชฟโอ๊ตและเชฟเทียน
เชฟเกด: เชฟจารึกและเชฟแจ๊ค
ผู้ชนะ: เชฟเกด
ผู้ที่ตกเป็นอาหารสองจานที่แย่ที่สุด: เชฟพลอยและเชฟอิน็อค
ผู้ที่ถูกคัดออก: เชฟพลอย
ข้อมูลการออกอากาศ > ตอนที่ 15: รอบชิงชนะเลิศ (Final)

รอบชิงชนะเลิศ 1: ผู้เข้าแข่งขันทั้ง 3 คน ได้แก่ เชฟบิ๊ก เชฟเกด และเชฟอิน็อค จะต้องทำอาหาร 3 คอร์ส ได้แก่ อาหารเรียกน้ำย่อย อาหารจานหลัก และขนมหวาน เสิร์ฟจำนวน 16 ที่ โดยกรรมการได้แก่ กรรมการประจำรายการ 4 คน กรรมการพิเศษ 5 คน ได้แก่ เชฟสมศักดิ์ เชฟโอลิวิเย่ร์ เชฟอ๊อฟ เชฟพฤกษ์ และเชฟบิ๊บ และเหล่าเชฟดาวมิชลิน จำนวน 7 คน มีเวลา 4 ชั่วโมง โดยจะต้องเสิร์ฟอาหารจานแรกเมื่อเวลาผ่านไป 2 ชั่วโมง และเสิร์ฟอาหารจานต่อไปหลังจากอาหารจานก่อนหน้า 1 ชั่วโมง และมีผู้ช่วย 2 คนที่ได้เลือกจากรอบรองชนะเลิศ
| ผู้เข้าแข่งขัน | ผู้ช่วย |
| --- | --- |
เชฟอิน็อค: เชฟณัฐและเชฟแม็กซ์กี้
เชฟบิ๊ก: เชฟโอ๊ตและเชฟเทียน
เชฟเกด: เชฟจารึกและเชฟแจ๊ค
รอบชิงชนะเลิศ 2: ในการแข่งขันรอบนี้ ผู้เข้าแข่งขันทั้ง 3 คน จะต้องแข่งขันคนเดียว โดยไม่มีผู้ช่วย โจทย์ในรอบนี้คือการสร้างสรรค์วัตถุดิบไทย ให้เป็นเมนูระดับท็อปเชฟ โดยวัตถุดิบที่ต้องใช้ คือ กั้ง มีเวลาในการแข่งขัน 60 นาที และหลังจากคณะกรรมการชิมอาหารทั้งหมดและรวบรวมคะแนนแล้ว คณะกรรมการได้ใช้วิธีประกาศผลการตัดสินโดยนำมีดสีทองมาเสียบหน้ากล่องเสียบมีดที่มีชื่อของผู้ชนะเลิศของรายการในฤดูกาลนี้อยู่ และให้เชฟทั้ง 3 คนหยิบมีดจากกล่องเสียบมีดของตนเองขึ้นพร้อมกัน และผู้ที่หยิบได้มีดสีทอง ซึ่งถือเป็นผู้ชนะเลิศของรายการในฤดูกาลนี้ คือ เชฟบิ๊ก โดยได้รับถ้วยรางวัล (เพิ่มเข้ามาใหม่ในท็อปเชฟไทยแลนด์ 2023) พร้อมเงินรางวัล 1,000,000 บาท
ผู้ชนะ: เชฟบิ๊ก
รางวัลที่ได้รับ

Best TV Format Adaptation (Unscripted) หรือ Best Reality Show in Asia จาก Content Asia Award 2023
แหล่งข้อมูลอื่น

ท็อปเชฟไทยแลนด์ 2023 ที่เฟซบุ๊ก
ท็อปเชฟไทยแลนด์ 2023 ที่อินสตาแกรม
ท็อปเชฟไทยแลนด์ 2023 ที่เอกซ์ (ทวิตเตอร์)
ท็อปเชฟไทยแลนด์ 2023 ที่ติ๊กต็อก
แอร์โนสตรุม

แอร์โนสตรุม (สเปน: Air Nostrum) เป็นสายการบินระดับภูมิภาคสัญชาติสเปน ที่มีสำนักงานใหญ่ในท่าอากาศยานบาเลนเซีย ในฐานะสายการบินในเครือของกลุ่มพันธมิตรสายการบินวันเวิลด์ สายการบินให้บริการเที่ยวบินตามกำหนดการสู่จุดหมายปลายทาง 51 แห่งและเที่ยวบินเช่าเหมาลำ แอร์โนสตรุมมีฐานการบินหลักที่ท่าอากาศยานบาเลนเซีย ท่าอากาศยานบาร์เซโลนา และท่าอากาศยานมาดริด-บาราฆัส
แอร์โนสตรุมทำการบินเที่ยวบินระดับภูมิภาคให้แก่ไอบีเรียภายใต้ชื่อ ไอบีเรียรีเจียนัล นอกจากนี้สายการบินยังให้บริการเที่ยวบินบางส่วนให้กับบรัสเซลส์แอร์ไลน์ในปลายปี 2018 เป็นการทดแทนสายการบินซิตีเจ็ตเดิม แอร์โนสตรุมยังถือกรรมสิทธิ์ในอีร์โย ระบบรถไฟความเร็วสูงในสเปนที่เริ่มดำเนินการเมื่อเดือนพฤศจิกายน ค.ศ. 2022
ในเดือนตุลาคม ค.ศ. 2023 แอร์โนสตรุมได้ทำการผนวกกิจการเข้ากับซิตีเจ็ต สายการบินระดับภูมิภาคสัญชาติไอริช โดยผู้ถือหุ้นในสายการบินจะได้รับหุ้นส่วน 80% ในพันธมิตรเชิงกลยุทธ์ของสายการบินระดับภูมิภาค (ซารา)
ประวัติ

สายการบินก่อตั้งขึ้นเมื่อวันที่  23 พฤษภาคม ค.ศ. 1994 และเริ่มดำเนินงานเมื่อวันที่ 15 ธันวาคม
ในช่วงต้นปี ค.ศ. 2008 ยกเลิกที่นั่งชั้นธุรกิจระดับภูมิภาค โดยห้องโดยสารจะมีการแบ่งกั้นที่นั่งชั้นธุรกิจและชั้นประหยัด ผู้โดยสารชั้นประหยัดสามารถสั่งซื้ออาหารและเครื่องดื่มบนเที่ยวบินได้
ในวันที่ 7 กุมภาพันธ์ ค.ศ. 2012 แอร์โนสตรุมได้ประกาศใช้ ERE (รูปแบบในการลดจำนวนพนักงานและการเลิกจ้าง) เป็นผลมาจากค่าเชื้อเพลิงเครื่องบินที่สูงขึ้นและรายได้ที่น้อยลง ซึ่งจะส่งผลกระทบต่อพนักงานทั้ง 1,800 คนเป็นเวลาสองปี โดยในช่วงระหว่างสอบปีนั้น บอมบาร์ดิเอร์ ซีอาร์เจ200 จำนวน 15 ลำจะถูกระงับการบินและเส้นทางบินบางส่วนจะถูกยกเลิก
ในวันที่ 31 มีนาคม ค.ศ. 2014 สายการบินได้ประกาศการเข้าควบคุมบริษัทโดยบริษัทของกลุ่มนักธุรกิจชาวบาเลนเซีย ซึ่งมี การ์โลส แบร์โตเมว ซีอีโอของบริษัท ณ เวลานั้น โดยมีเงินทุนประมาณ 25 ล้านยูโร แบ่งเป็นทุนและหนี้สิน
ในเดือนกันยายน ค.ศ. 2017 สายการบินได้ทำการขออนุญาตจดทะเบียนในการดำเนินรถไฟความเร็วสูงระหว่างสถานีมาดริดอาโตชาและสถานีมงเปอลีเย-แซงต์-รอช ในฝรั่งเศสตอนใต้ตั้งแต่วันที่ 5 ตุลาคม ค.ศ. 2018 โดยใช้รถไฟอาอูเบเอ กลาส 100 ที่เช่าจากเรนเฟโอเปราโดรา
ในวันที่ 17 กรกฎาคม ค.ศ. 2018 แอร์โนสตรุมได้ประกาศแผนที่จะรผนวกกิจการเข้ากับซิตีเจ็ตสัญชาติไอริช โดยที่จะดำเนินการภายใต้ชื่อตนเอง การผนวกกิจการนี้จะทำให้เป็นสายการบินระดับภูมิภาคที่ใหญ่ที่สุดในยุโรป กาาผนวกกิจการเสร็จสิ้นเมื่อเดือนตุลาคม ค.ศ. 2023
ในเดือนมิถุนายน ค.ศ. 2022 แอร์โนสตรุมได้ประกาศสั่งซื้อเรือเหาะไฮบริดแอร์วีฮิเคิล แอร์แลนเดอร์ 10 โดยมีกำหนดให้บริการในปี 2026 ต่อมาในเดือนสิงหาคม ค.ศ. 2023 แอร์โนสตรุมได้สั่งซื้อเพิ่มเติมเป็นเท่าตัว โดยสั่งซื้อแอร์แลนเดอร์ 10 จำนวน 20 ลำ
ฝูงบิน

ณ เดือนมกราคม ค.ศ. 2025 แอร์โนสตรุมมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| เอทีอาร์ 72-600 | 6 | — | 72 |  |
| บอมบาร์ดิเอร์ ซีอาร์เจ200 | 7 | — | 50 |  |
| บอมบาร์ดิเอร์ ซีอาร์เจ1000 | 27 | — | 100 |  |
| แอร์แลนเดอร์ 10 | — | 20[ต้องการอ้างอิง] | 100[ต้องการอ้างอิง] | ลูกค้าเปิดตัว ส่งมอบตั้งแต่ปี ค.ศ. 2027 |
| รวม | 40 | 20 |  |  |
แอร์โนสตรุมมีอายุฝูงบินเฉลี่ย 11.6 ปี
อุบัติเหตุและอุบัติการณ์สำคัญ

17 มกราคม ค.ศ. 2003: ฟอกเกอร์ 50 ของแอร์โนสตรุมเกิดเหตุไถลออกนอกทางวิ่งของท่าอากาศยานเมลียาและพุ่งชนเข้ากับรั้วกั้นเขตท่าอากาศยานก่อนที่ลำตัวเครื่องจะแยกตัวออกเป็นสองส่วย ส่งผลให้ผู้โดยสารเก้าคนได้รับบาดเจ็บ
24 มกราคม 2006: เที่ยวบินที่ 8665 ซึ่งเป็นบอมบาร์ดิเอร์ ซีอาร์เจ200 (ทะเบียน EC-IBM) ที่เดินทางจากบายาโดลิด ได้ทำการลงจอดโดยใช้ลำตัวเครื่องที่ท่าอากาศยานบาร์เซโลนาอัลปรัต โดยมีผู้โดยสารสองคนได้รับบาดเจ็บสาหัส จากการสืบสวนพบว่าสาเหตุของอุบัติเหตุในครั้งนี้คือความผิดพลาดของนักบิน
แหล่งข้อมูลอื่น

เว็บไซต์ทางการ
เอทีอาร์ 72-600 ของแอร์โนสตรุมในลวดลายเก่า โดยสวมลวดลายพิเศษเฉลิมฉลองเครื่องบินลำที่ 1000 ที่ผลิตโดยเอทีอาร์
บอมบาร์ดิเอร์ ซีอาร์เจ1000 ของแอร์โนสตรุม
ศิริชัย ดิษฐกุล

| พลเอก พลเรือเอก พลอากาศเอกศิริชัย ดิษยกุลม> ป.ช., ม.ว.ม., ส.ช., ช.ด., ร.จ.ม. |
| --- | --- |


รัฐมนตรีว่าการกระทรวงแรงงาน
ดำรงตำแหน่ง 19 สิงหาคม พ.ศ. 2558 – 1 พฤศจิกายน พ.ศ. 2560
นายกรัฐมนตรี: ประยุทธ์ จันทร์โอชา
ก่อนหน้า: สุรศักดิ์ กาญจนรัตน์
ถัดไป: สุรศักดิ์ กาญจนรัตน์  (รักษาราชการแทน)
ปลัดกระทรวงกลาโหม
ดำรงตำแหน่ง 1 ตุลาคม พ.ศ. 2557 – 30 กันยายน พ.ศ. 2558
ก่อนหน้า: สุรศักดิ์ กาญจนรัตน์
ถัดไป: ปรีชา จันทร์โอชา
สมาชิกสภานิติบัญญัติแห่งชาติ
ดำรงตำแหน่ง 17 กรกฎาคม พ.ศ. 2557 – 31 สิงหาคม พ.ศ. 2558
 
ข้อมูลส่วนบุคคล
เกิด: 3 กุมภาพันธ์ พ.ศ. 2498 (69 ปี)
ศาสนา: พุทธ
คู่สมรส: พรวิมล ดิษยกุล
ยศที่ได้รับการแต่งตั้ง
สังกัด: กองทัพบกไทย   กระทรวงกลาโหม
ประจำการ: 2520 - 2559
ยศ:  พลเอก   พลเรือเอก  พลอากาศเอก

พลเอก ศิริชัย ดิษยกุล รัฐมนตรีว่าการกระทรวงแรงงาน อดีตราชองครักษ์พิเศษ อดีตประธานคณะกรรมการนโยบายการบริหารจัดการการทำงานของคนต่างด้าว นายทหารพิเศษประจำกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า ประจำกรมนักเรียนนายเรือรักษาพระองค์ โรงเรียนนายเรือ และประจำกรมนักเรียนนายเรืออากาศรักษาพระองค์โรงเรียนนายเรืออากาศ อดีตปลัดกระทรวงกลาโหม, อดีตเสนาธิการทหาร, อดีตผู้ช่วยผู้บัญชาการทหารบก และอดีตเสนาธิการทหารบก มีชื่อเล่นว่า "บี้" หรือที่บรรดาสื่อมวลชนเรียกว่า "บิ๊กบี้"และอดีตสมาชิกคณะรักษาความสงบแห่งชาติ
ประวัติ

พลเอก ศิริชัย ดิษยกุล เกิดเมื่อวันที่ 3 กุมภาพันธ์ พ.ศ.  2498
การศึกษา

พลเอก ศิริชัยจบการศึกษาจาก โรงเรียนเตรียมทหาร รุ่น 13 โรงเรียนนายร้อยพระจุลจอมเกล้า รุ่น 24 เป็นรุ่นน้องพลเอก ประยุทธ์ จันทร์โอชา ผู้บัญชาการทหารบก และหัวหน้าคณะรักษาความสงบแห่งชาติ
การทำงาน

พลเอก ศิริชัย ดิษยกุล เคยดำรงตำแหน่งเสนาธิการทหาร, ผู้ช่วยทูตฝ่ายทหารบก ประจำเอกอัครราชทูตไทย ณ สาธารณรัฐสิงคโปร์, เจ้ากรมข่าวทหารบก,เสนาธิการทหารบก,ผู้ช่วยผู้บัญชาการทหารบก,เสนาธิการทหาร จนกระทั่งได้รับการแต่งตั้งเป็นปลัดกระทรวงกลาโหม แทนพลเอกสุรศักดิ์ กาญจนรัตน์เมื่อวันที่ 1 ตุลาคม 2557
ในเดือนสิงหาคม พ.ศ. 2558 พลเอก ศิริชัยฯ ได้รับแต่งตั้งเป็นรัฐมนตรีว่าการกระทรวงแรงงาน ในรัฐบาลพลเอกประยุทธ์ จันทร์โอชาวันที่ 22 มีนาคม 2559 เขาเสนอแต่งตั้ง พลตรี ธนิต พิพิธวณิชการ เป็นข้าราชการการเมือง ตำแหน่ง เลขานุการรัฐมนตรีว่าการกระทรวงแรงงาน
ในวันที่ 1 พฤศจิกายน พ.ศ. 2560 พลเอกศิริชัยได้ยื่นหนังสือลาออกจากตำแหน่งรัฐมนตรีว่าการกระทรวงแรงงานต่อ พลเอกประยุทธ์ จันทร์โอชา นายกรัฐมนตรีและหัวหน้า คณะรักษาความสงบแห่งชาติ หรือ "คสช." พร้อมกับทีมงานอีก 3 คนคือ พลเอกเจริญ นพสุวรรณ ผู้ช่วยรัฐมนตรี , นายอารักษ์ พรหมณี ที่ปรึกษารัฐมนตรีและ พลโทธนิต พิพิธวณิชการ เลขานุการรัฐมนตรีโดยให้มีผลตั้งแต่วันที่ 1 พฤศจิกายน เป็นต้นไป
ยศ

1 ตุลาคม พ.ศ. 2554 - พลเอก
3 ธันวาคม พ.ศ. 2557 - พลเรือเอก พลอากาศเอก
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2525 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2525 –  เหรียญราชการชายแดน (ช.ด.)
พ.ศ. 2532 –  เหรียญจักรมาลา (ร.จ.ม.)
ซีริล นอร์ทโคท พาร์กินสัน

พาร์กินสัน
ซีริล นอร์ทโคท พาร์กินสัน (C. Northcote Parkinson) บุตรชายคนสุดท้องของ William Edward Parkinson เกิดเมื่อวันที่ 30 กรกฎาคม พ.ศ. 2452 ที่เมืองดรูแฮม นอร์ทคาโรไรน่า สหรัฐอเมริกา และเสียชีวิตลงในวันที่ 9 มีนาคม พ.ศ. 2536 ที่เมืองเคนท์ ภาคตะวันออกเฉียงใต้ของประเทศอังกฤษ รวมอายุ 84 ปี
พาร์กินสันเป็นนักประวัติศาสตร์ ทหารเรือ นักประพันธ์ โดยหนังสือที่มีชื่อเสียงที่สุดของเขา และมียอดขายสูงสุด คือ กฎของพาร์กินสัน (Parkinson's Law) จากผลงานนี้เองทำให้เขาได้รับการยกย่องให้เป็นผู้รอบรู้แห่งศาสตร์การบริหารธุรกิจ
ประวัติ

พาร์กินสัน เข้าเรียนที่โรงเรียนศิลปะทางตะวันออกเฉียงเหนือ ในปี 1913 และในปี 1929 เขาเข้าเรียนที่ St. Peter's School และสอบเข้าศึกษาอนุปริญญาทางประวัติศาสตร์ ณ มหาวิทยาลัยเคมบริดจ์ และสำเร็จการศึกษาในปี 1932 จากนั้นพาร์กินสันหันมาสนใจทางด้านประวัติศาสตร์แห่งราชนาวี และในปี 1934 พาร์กินสันเขียนหนังสือเล่มแรกของเขา คือ Edward Pellew, Viscount Exmouth และเขาก็ลงทะเบียนเข้าศึกษาต่อที่ King's College London โดยทำวิทยานิพนธ์เรื่อง War in the Eastern Seas (1793-1815) ซึ่งได้รับรางวัล Julian Corbett Prize in Naval History ประจำปี 1935
หลังจากสำเร็จการศึกษาในปี 1934 พาร์กินสันเข้ารับราชการที่กองทหารที่ 22 กรมทหารกรุงลอนดอน ในระหว่างปี 1938 – 1945 พาร์กินสันได้รับมอบหมายให้ทำหน้าที่ต่างๆ คือ ผู้เชี่ยวชาญด้านประวัติศาสตร์ ประจำ Blundell's School (1938) เป็นผู้สอนวิชานาวี ณ Royal Naval College, Dartmouth (1939) ในปี 1940 พาร์กินสันได้รับแต่งตั้งให้เป็นกัปตันในกองทหารแห่งราชวงศ์ และก้าวสู่ตำแหน่งนายทหารผู้สอน ในปี 1943 พาร์กินสันสมรสกับ Ethelwyn Edith Graves นางพยาบาลประจำโรงพยาบาล Middlesex มีบุตรด้วยกัน 2 คน
ในปี 1945 พาร์กินสันถูกปล่อยตัวจากการรับราชการทหาร จากนั้นเขาได้รับการแต่งตั้งให้เป็นผู้บรรยายวิชาประวัติศาสตร์ ณ มหาวิทยาลัยลิเวอร์พลู ในระหว่างปี 1946 – 1949 ในปี 1950 พาร์กินสันได้รับแต่งตั้งเป็นศาสตราจารย์ด้านประวัติศาสตร์ประจำมหาวิทยาลัยมาลายา ประเทศสิงคโปร์
กฎ 10 ข้อ ของพาร์กินสัน

1.กฎของพาร์กินสัน (Parkinson's Law, or The Rising Pyramid)เพื่อให้งานเสร็จสิ้น งานจะขยายออกไปจนเต็มเวลาที่มีอยู่ ข้อเท็จจริงนี้เป็นที่ยอมรับ ดังปรากฏในสุภาษิตว่า “คนที่ยุ่งที่สุดคือคนที่มีเวลาเหลือ” ดังนั้น หญิงชราที่มีเวลาว่างอาจจะใช้เวลาทั้งวันในการเขียนจดหมายถึงหลานสาว เธออาจจะใช้เวลาหนึ่งชั่วโมงค้นหาไปรษณียบัตร หนึ่งชั่วโมงค้นหาแว่นตา ครึ่งชั่วโมงค้นหาที่อยู่ อีกหนึ่งชั่วโมงสิบห้านาทีเป็นเวลาเขียนข้อความ และใช้เวลาอีกยี่สิบนาทีตกลงใจว่าเมื่อออกจากบ้านไปทิ้งจดหมายที่ตู้ไปรษณีย์ที่ถนนถัดไป จะนำร่มไปด้วยหรือไม่ ในความพยายามทั้งหมดนี้ ถ้าเป็นคนที่มีภาระมากเขาอาจจะใช้เวลาเพียง 3 นาทีเท่านั้น
2.ความตั้งใจของประชาชนหรือการประชุมทั่วไปประจำปี (The Will of the People, or Annual General Meeting)
3.การเงินระดับสูงหรือจุดที่ความสนใจหายไป (High Finance, or The Point of Vanishing Interest) การประชุมจะใช้เวลาพิจารณาหัวข้อประชุม แปรผกผันกับจำนวนเงิน จำนวนเงินยิ่งมาก จะยิ่งใช้เวลาน้อยตามไป
4.ผู้อำนวยการและคณะรัฐมนตรี หรือสัมประสิทธิ์ของการไร้ประสิทธิภาพ (Directors and Councils, or Coefficient of Inefficiency)จำนวนของคณะกรรมการที่มีมากเกินไป จะทำให้การประชุมไม่มีประสิทธิภาพ
5.รายชื่อ หรือหลักการคัดเลือก (The Short List, or Principles of Selection)
6.แผนการ หรือแบบอาคารบริหาร (Plans and Plants, or The Administration Block)การบริหารงานให้เกิดผลสูงสุด ไม่ได้อยู่ที่แบบอาคาร หรือขนาดของห้องทำงานผู้บริหาร
7.บุคลิกภาพ หรือ สูตรของค๊อกเทล (Personality Screen, or The Cocktail Formula)บุคคลที่สำคัญที่สุดในงาน ไม่ใช่คนที่มีบุคลิกภาพดีที่สุดเท่านั้น
8.โรค Injelititis หรือ อัมพาตทำให้สิ้นกำลัง (Injelititis, or Palsied Paralysis)เมื่อในที่ทำงานมีคนที่เป็นอัมพาตในการทำงาน นิ่งเฉย เพียงหนึ่งคน จะทำให้องค์กรเกิดอัมพาตในไม่ช้า
9.จากหลังคามุงจากถึงรถยนต์แฟ็คการ์ด หรือสูตรเพื่อความสำเร็จ (Palm Thatch to Packard, or A Formula for Success)บุคคลที่ไม่เปลี่ยนฐานะภายนอก ตามฐานะทางการเงินที่เพิ่มขึ้น จะได้เปรียบกว่า
10.จุดบำนาญหรืออายุที่เกษียณ (Pension Point, or The Age of Retirement)จุดที่เป็นจุดแปรผันของคนทำงาน คือ 47 ปี
พรรคเสรีธรรม (พ.ศ. 2535)

| พรรคเสรีธรรม  |
| --- | --- |
ผู้ก่อตั้ง: ดร. อาทิตย์ อุไรรัตน์
หัวหน้า: ประจวบ ไชยสาส์น
เลขาธิการ: เอกภาพ พลซื่อ
ก่อตั้ง: 21 กรกฎาคม พ.ศ. 2535
ถูกยุบ: 6 กันยายน พ.ศ. 2544 
แยกจาก: พรรคสามัคคีธรรม
ยุบรวมกับ: พรรคไทยรักไทย
ที่ทำการ: เลขที่ 113/1617 ถนนเทอดดำริ แขวงถนนนครไชยศรี เขตดุสิต กรุงเทพมหานคร
สี:    
เว็บไซต์
พรรคเสรีธรรม
การเมืองไทย    รายชื่อพรรคการเมือง การเลือกตั้ง
พรรคเสรีธรรม (อังกฤษ: Liberal Democratic Party) เป็นพรรคการเมืองของประเทศไทยในอดีต เดิมชื่อ พรรคประชาชนไทย จดทะเบียนเมื่อวันที่ 21 กรกฎาคม พ.ศ. 2535 มีสำนักงานตั้งอยู่เลขที่ 113/1617 ถนนเทอดดำริ แขวงถนนนครไชยศรี เขตดุสิต กรุงเทพมหานคร เมื่อวันที่ 14 กรกฎาคม พ.ศ. 2544 ที่ประชุมใหญ่ของพรรคมีมติเอกฉันท์ให้รวมเข้ากับพรรคไทยรักไทย เมื่อปี พ.ศ. 2546 มีความพยายามก่อตั้งพรรคเสรีธรรมขึ้นมาใหม่ แต่ก็ถูกยุบไปเนื่องจากไม่เป็นไปตามเงื่อนไข
ประวัติ

พรรคประชาชนไทย (อังกฤษ: The Pracharchon Thai Party, ชื่อย่อ: พ.ป.ท.) พรรคการเมืองของไทยในอดีตที่จดทะเบียนจัดตั้งตาม รัฐธรรมนูญแห่งราชอาณาจักรไทย พุทธศักราช 2534 เป็นลำดับที่ ๓๓/๒๕๓๕ เมื่อวันที่ 21 กรกฎาคม พ.ศ. 2535  โดยมี ดร. อาทิตย์ อุไรรัตน์ อดีต ประธานสภาผู้แทนราษฎร และอดีตรองหัวหน้า พรรคสามัคคีธรรม เป็นหัวหน้าพรรคและนาย ปรีดี หิรัญพฤกษ์ เป็นเลขาธิการพรรค
ในการประชุมวิสามัญใหญ่ของพรรคประชาชนไทยครั้งที่ ๑/๒๕๓๕ ที่ประชุมได้มีมติให้เปลี่ยนแปลงชื่อพรรคเป็น พรรคเสรีธรรม พร้อมกับเปลี่ยนแปลงข้อบังคับพรรค ภาพเครื่องหมายพรรค และที่ตั้งสำนักงานใหญ่ของพรรค 
พรรคเสรีธรรม จัดตั้งขึ้นในช่วงหลังเหตุการณ์พฤษภาทมิฬ พ.ศ. 2535 โดยการนำของนายพินิจ จารุสมบัติ และ ดร.อาทิตย์ อุไรรัตน์ และได้ร่วมจัดตั้งรัฐบาลผสมในหลายรัฐบาล มีรัฐมนตรีจากพรรคเสรีธรรมหลายคน อาทิ นายพินิจ จารุสมบัติ ดร.อาทิตย์ อุไรรัตน์ นายรักเกียรติ สุขธนะ
พรรคเสรีธรรม ส่งผู้สมัครรับเลือกตั้งสมาชิกสภาผู้แทนราษฎรครั้งแรก ในการเลือกตั้ง พ.ศ. 2535/2 ได้ที่นั่งในสภาผู้แทนราษฎรจำนวน 8 คน และเข้าร่วมรัฐบาลกับพรรคประชาธิปัตย์ โดยมีรัฐมนตรีจากพรรคฯ 2 คน คือ ดร.อาทิตย์ อุไรรัตน์ รมว.สาธารณสุข และนายพินิจ จารุสมบัติ รมช.คมนาคม
ต่อมาในปี พ.ศ. 2539 ดร.อาทิตย์ อุไรรัตน์ ได้ลาออกจากตำแหน่งหัวหน้าพรรคและสมาชิกพรรค จึงได้มีการเลือกตั้งหัวหน้าพรรคคนใหม่ ปรากฏว่านายพินิจ จารุสมบัติ ได้รับเลือกเป็นหัวหน้าพรรคแทน และการนำของนายพินิจ ในการเลือกตั้ง พ.ศ. 2539 ได้ที่นั่งในสภาผู้แทนราษฎร 4 คน
ก่อนการเลือกตั้ง พ.ศ. 2544 พรรคเสรีธรรมได้แต่งตั้งให้นายประจวบ ไชยสาส์น มาเป็นหัวหน้าพรรค โดยมุ่งหาเสียงด้วยนโยบาย "นายกรัฐมนตรีของคนอีสาน" แต่การเลือกตั้งในครั้งนี้ ได้รับที่นั่งในสภาจำนวน 14 ที่นั่ง แต่ไม่ได้ที่นั่งในระบบบัญชีรายชื่อแม้แต่ที่นั่งเดียว ซึ่งรวมถึงแกนนำคนสำคัญของพรรคด้วย
6 กันยายน พ.ศ. 2544 พรรคเสรีธรรมประกาศยุบรวมเข้ากับพรรคไทยรักไทย ทำให้พรรคไทยรักไทยมี ส.ส. รวม 262 เกินกึ่งหนึ่งของจำนวน ส.ส.ทั้งสภา เป็นครั้งแรกในประวัติศาสตร์ของประเทศไทย
ตราสัญลักษณ์ของพรรค

พรรคเสรีธรรม ใช้ภาพเครื่องหมายพรรคเป็นภาพลักษณะวงกลม 2 วง ซ้อนกัน มีรูปช้างเผือกประดับอยู่ภายในวงกลม โดยมีความหมายดังนี้:
พื้นสีน้ำเงิน หมายถึง เสถียรภาพและความมั่นคงของสังคมและประเทศชาติ
พื้นสีขาว หมายถึง ความบริสุทธิ์ และสันติธรรม
พื้นสีแดง หมายถึง ดวงอาทิตย์ พลังสร้างชีวิตและความเจริญรุ่งเรือง
ช้างเผือกสีขาว หมายถึง สัญลักษณ์แห่งความดีงามอันประเสริฐ
ช่อมะกอก 4 ใบ หมายถึง ปฏิญญา 4 ประการ ของพรรคเสรีธรรม ซึ่งเป็นปรัชญาขั้นมูลฐานของพรรคเสรีธรรม อันเสมือนเข็มทิศชี้นำการดำเนินงานทางการเมืองเศรษฐกิจและสังคม ดังนี้
เทิดทูนสถาบันพระมหากษัตริย์เป็นประมุขและมิ่งขวัญของชาติและปวงชนชาวไทย
ยึดถือการปกครองในระบอบประชาธิปไตยที่มีพระมหากษัตริย์เป็นประมุขส่งเสริมการกระจายอำนาจโดยวิธีการเลือกตั้ง
ดำเนินนโยบายเศรษฐกิจเสรีนิยมคุ้มครองเกษตรกรและผู้ด้อยโอกาสทางสังคมส่งเสริมระบบสหกรณ์ เพื่อสร้างสรรค์สังคมให้เป็นธรรม
ยึดมั่นแนวทาง "สันติธรรม" อันหมายถึง วิถีทางแห่งสันติวิธีกับหลักเหตุผลบนพื้นฐานแห่งความชอบธรรมเป็นหลักในการปกครอง การบริหารและการสร้างสรรค์ชาติ
เมื่อรวมกันแล้วมีความหมายว่า สัญลักษณ์อันดีงาม โดยมีความบริสุทธิ์และสันติธรรม เป็นเข็มทิศชี้นำประเทศชาติไปสู่ความมั่นคง เจริญรุ่งเรืองทางด้านเศรษฐกิจการเมืองและสังคม
รายนามผู้บริหารพรรค > หัวหน้าพรรค

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายนาม | เริ่มวาระ | สิ้นสุดวาระ | ตำแหน่งสำคัญ |
| 1 |  | อาทิตย์ อุไรรัตน์ (9 พฤษภาคม พ.ศ. 2481 - ) | 21 กรกฎาคม พ.ศ. 2535 | 8 ตุลาคม พ.ศ. 2539 | • อดีตประธานสภาผู้แทนราษฎร • อดีตรัฐมนตรีว่าการกระทรวงวิทยาศาสตร์และเทคโนโลยี • อดีตรัฐมนตรีว่าการกระทรวงสาธารณสุข • อดีตรัฐมนตรีว่าการกระทรวงการต่างประเทศ |
| 2 |  | สุเมธ พรมพันห่าว (12 ตุลาคม พ.ศ. 2482 - 7 กรกฎาคม พ.ศ. 2553) | 8 ตุลาคม พ.ศ. 2539 (รักษาการ) | 29 พฤศจิกายน พ.ศ. 2539 | • อดีตสมาชิกสภาผู้แทนราษฎรจังหวัดหนองคาย |
| 3 |  | พินิจ จารุสมบัติ (13 ตุลาคม พ.ศ. 2494 - ) | 29 พฤศจิกายน พ.ศ. 2539 | 15 กันยายน พ.ศ. 2543 | • อดีตรองนายกรัฐมนตรี • อดีตรัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อม |
| 4 |  | ประจวบ ไชยสาส์น (20 สิงหาคม พ.ศ. 2487 - 1 เมษายน พ.ศ. 2563) | 15 กันยายน พ.ศ. 2543 | 6 กันยายน พ.ศ. 2544 | • อดีตรัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อม • อดีตรัฐมนตรีว่าการกระทรวงเกษตรและสหกรณ์ • อดีตรัฐมนตรีว่าการทบวงมหาวิทยาลัย |
รายนามผู้บริหารพรรค > เลขาธิการพรรค

ปรีดี หิรัญพฤกษ์ (พ.ศ. 2535 - พ.ศ. 2537)
สุเมธ พรมพันห่าว (พ.ศ. 2537 - พ.ศ. 2538)
พินิจ จารุสมบัติ (พ.ศ. 2538 - พ.ศ. 2539)
เอกภาพ พลซื่อ (พ.ศ. 2539 - พ.ศ. 2544)
บทบาททางการเมือง > ฝ่ายบริหาร

พรรคเสรีธรรม ได้เข้าร่วมรัฐบาลของนายชวน หลีกภัย ในปี 2535 โดยมีสมาชิกของพรรคได้รัแต่งตั้งเป็นรัฐมนตรี จำนวน 1 คน คือ รักเกียรติ สุขธนะ เป็นรัฐมนตรีช่วยว่าการกระทรวงสาธารณสุข ต่อมามีการปรับคณะรัฐมนตรีในเดือนกันยายน พ.ศ. 2536 เนื่องจากพรรคกิจสังคม ออกจากการเป็นพรรคร่วมรัฐบาล จึงมีการปรับคณะรัฐมนตรีในสัดส่วนของพรรคเสรีธรรม จากเดิม 1 ที่นั่ง เป็น 2 ที่นั่ง โดยปรับนายรักเกียรติ ออกจากตำแหน่งและแต่งตั้ง อาทิตย์ อุไรรัตน์ เป็นรัฐมนตรีว่าการกระทรวงสาธารณสุข และ พินิจ จารุสมบัติ เป็นรัฐมนตรีช่วยว่าการกระทรวงคมนาคม แทน
การเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
| ก.ย. 2535 | 8 / 360 |  |  |  8 | ฝ่ายค้าน (2535-2536) | อาทิตย์ อุไรรัตน์ |
| ก.ย. 2535 | 8 / 360 |  |  |  8 | ร่วมรัฐบาล (2536-2538) | อาทิตย์ อุไรรัตน์ |
| 2538 | 11 / 391 |  |  |  3 | ฝ่ายค้าน | อาทิตย์ อุไรรัตน์ |
| 2539 | 4 / 393 |  |  |  7 | ร่วมรัฐบาล | สุเมธ พรมพันห่าว (รักษาการหัวหน้าพรรค) |
| 2544 | 14 / 500 | 821,736 | 2.82% |  10 | ร่วมรัฐบาล | ประจวบ ไชยสาส์น |
การยุบพรรค

ที่ประชุมใหญ่วิสามัญพรรคเสรีธรรม ครั้งที่ 1/2544 เมื่อวันที่ 14 กรกฎาคม พ.ศ. 2544 มีมติเป็นเอกฉันท์ให้ยุบพรรคเสรีธรรม เข้าไปรวมกับพรรคไทยรักไทย โดยศาลรัฐธรรมนูญได้มีคำวินิจฉัย ให้ยุบรวมพรรคเสรีธรรม เพื่อรวมเข้ากับพรรคไทยรักไทยที่เป็นพรรคการเมืองหลัก เมื่อวันที่ 6 กันยายน พ.ศ. 2544 อันเป็นการสิ้นสุดการดำเนินงานของพรรคเสรีธรรม
ความพยายามตั้งพรรคใหม่

ในปี พ.ศ. 2546 ได้มีการจัดตั้งพรรคเสรีธรรมขึ้นอีกครั้ง โดยมี พลเอก สุนทร หงษ์พร้อมญาติ เป็นหัวหน้าพรรค แต่ต้องยุบไปเนื่องจากมีสมาชิกพรรคไม่ครบ 5,000 คน  และมีสาขาพรรคไม่ครบทั้ง 4 ภาค
เซ็นเตอร์พ้อยท์

เซ็นเตอร์พ้อยท์ ในสยามสแควร์ ปี 2548
เซ็นเตอร์พ้อยท์ (อังกฤษ: Center Point) ถือเป็นแบรนด์ย่านการค้าและกิจกรรม ที่เดิมอยู่ในสยามสแควร์ บริเวณระหว่างสยามสแควร์ซอย 3 กับซอย 4 ในพื้นที่ 1 ไร่ 41 ตารางวา ภายใต้การบริหารของ บริษัท เซ็นเตอร์พ้อยท์ เอ็นเตอร์เทนเม้นท์ จำกัด โครงการเซ็นเตอร์พ้อยท์เกิดขึ้นในปี 2541
เซ็นเตอร์พ้อยท์เป็นแหล่งสำหรับการทำกิจกรรมของกลุ่มวัยรุ่น โดยช่วงแรกจะมีภาพด้านลบด้านการเป็นแหล่งมั่วสุม แต่ก็ค่อย ๆ สร้างภาพลักษณ์ด้านบวกขึ้น ด้วยการจัดกิจกรรมและเปิดพื้นที่ให้เอกชนโดยเฉพาะสินค้าต่าง ๆ เข้ามาจัดงานเปิดตัวของสินค้าใหม่ ๆ หลายชนิด ในช่วงที่เปิดทำการที่สยามสแควร์ มีร้านขนาดใหญ่และเล็กประมาณ 30 ห้อง เช่น วัน-ทู คอลช้อป ร้านนาฬิกาสวอท์ช ร้านแดรี่ควีน ฯลฯ  นอกจากนี้ ยังเปิดโอกาสให้นิสิต นักศึกษา เข้ามาเปิดแผงขายของ หรือโครงการที่ใช้ชื่อว่า Indy Intown หรือชุมนุมคนมีไอเดีย
เซ็นเตอร์พ้อยท์ปิดตัวที่สยามสแควร์ไป โดยมีการจัดงานอำลาในชื่องานว่า "เซ็นเตอร์พ้อยท์ อินฟินีตี้ ปาร์ตี้" เมื่อวันที่ 14-15 ธันวาคม พ.ศ. 2550 และหลังการปิดตัวที่สยามสแควร์ เซ็นเตอร์พ้อยท์แหล่งใหม่จะเปิดใหม่ที่เซ็นทรัลเวิลด์
ประวัติ

เซ็นเตอร์พ้อยท์ เปิดตัวเมื่อวันที่ 10 พฤศจิกายน 2541 เดิมแรกเริ่มสำนักงานจัดการทรัพย์สิน จุฬาลงกรณ์มหาวิทยาลัย มีจุดประสงค์ต้องการพัฒนาพื้นที่นี้ให้เป็นลานกิจกรรมสำหรับวัยรุ่น โดยมีบริษัท พรไพลิน จำกัด ซึ่งเป็นบริษัทพัฒนาอสังหาริมทรัพย์เป็นผู้ชนะการประมูลและได้พัฒนาอย่างต่อเนื่อง มีสัญญาเช่าช่วงแรก เป็นเวลา 6 ปี จากปี 2541-2547 และต่อสัญญาอีก 3 ปี จนถึงปี 2550
ในช่วงพฤษภาคม 2547 ได้มีการปรับปรุงเปลี่ยนแปลง ให้มีพื้นที่กิจกรรมมากขึ้น โดยรื้อถอนพื้นที่ร้านค้าตรงกลางจำนวน 12 ยูนิต ทำเป็นพื้นที่กิจกรรม และในส่วนพื้นที่โล่งสร้างหลังคาโปร่งแสงคลุมให้สามารถทำกิจกรรมในช่วงฤดูฝนได้ ส่วนบริเวณน้ำพุ ซึ่งกลายเป็นสัญลักษณ์ของเซ็นเตอร์พ้อยท์ได้ปรับให้มีขนาดเล็กลง และเป็นทรงกลมเพื่อใช้เป็นพื้นที่ในการนั่งชมจอเชคเกอร์สกรีน
เซ็นเตอร์พ้อยท์ปิดตัวที่สยามสแควร์ไป โดยมีการจัดงานอำลาในชื่องานว่า "เซ็นเตอร์พ้อยท์ อินฟินีตี้ ปาร์ตี้" เมื่อวันที่ 14-15 ธันวาคม พ.ศ. 2550 และหลังการปิดตัวที่สยามสแควร์
และต่อมาเซ็นเตอร์พ้อยท์แหล่งใหม่เปิดตัวแห่งใหม่ที่เซ็นทรัลเวิลด์ เมื่อเดือนมีนาคม 2551 โดยเป็นการร่วมธุรกิจกัน โดย 3 บริษัทคือ บริษัท เซ็นทรัลพัฒนา จำกัด (มหาชน) เจ้าของศูนย์การค้าเซ็นทรัลเวิลด์, บริษัท มาสเตอร์แอด จำกัด (มหาชน) และบริษัท เซ็นเตอร์พ้อยท์ เอ็นเตอร์เทนเม้นท์ จำกัด เปิดตัวเซ็นเตอร์พ้อยท์ ภายใต้ชื่อ "เซ็นเตอร์พ้อยท์ แอท เซ็นทรัลเวิลด์" ตั้งอยู่บนชั้น 7-8 ศูนย์การค้าเซ็นทรัลเวิลด์ ซึ่งเดิมเป็นพื้นที่โรงภาพยนตร์เมเจอร์ซีนีเพล็กซ์  รวมพื้นที่รวมกว่า 1 หมื่นตร.ม. โดย มีพื้นที่หลัก 2 ส่วน คือ โซนเทคโนเทนเม้นท์ เจาะกลุ่มวัยรุ่นชาย เช่น โซนสินค้าดิจิทัล และเกมออนไลน์ แบบอารีน่า ที่มีการแข่งขันเกมผ่านจอขนาดใหญ่ และส่วนที่ 2 คือ โซนเออเบิร์น ไลฟ์สไตล์ แบ่งเป็น 1.เอเชี่ยนไลฟ์สไตล์ เจาะกลุ่มผู้หญิง มี การ์ตูนเวิลด์, ร้านขายสินค้าที่ระลึกจากศิลปินเอเชีย, ร้านซาลอนแนวเกาหลี ญี่ปุ่น และ 2.แอคติ้ง จะมีโรงละคร 750 ที่นั่ง, บูติค คาราโอเกะ, อีเวนท์ ฮอลล์, โซนอาหารแบบ สตรีท ฟู้ด และกำลังเจรจาผู้ดำเนินธุรกิจแบรนด์ดังในญี่ปุ่นและเกาหลี มาเปิดสาขา